Ir-Reġina Eliżabetta llum tiċċelebra egħluq l-95 sena tagħha. Iċ-ċelebrazzjonijiet ta' għeluq sninha se jkunu privati, b'uħud mill-familja tagħha mistennija jingħaqdu magħha fil-Kastell ta' Windsor. Hija twieldet fil-21 ta' April, 1926, fiċ-ċentru ta' Londra. Kuntrarju għall-prattika normali, din is-sena, l-ebda ritratt uffiċjali mhu mistenni li jiġi rilaxxat minħabba li l-ġurnata taqa' fi żmien il-ġimgħatejn ta' luttu rjali. Eliżabetta II kienet saret reġina fl-1952 fl-età ta' 25 sena.